PROJEKTS

LATVIJAS REPUBLIKAS MINISTRU KABINETS

2016.gada \_\_\_\_\_\_\_\_\_ Noteikumi Nr.\_\_

Rīgā (prot. Nr.      .§)

### „Noteikumi par valsts nodevu par energoefektivitātes veicināšanu un energopārvaldības sistēmas ieviešanas kontroles nodrošināšanu (energoefektivitātes nodevu)”

 *Izdoti saskaņā ar*

*Energoefektivitātes likuma 13.panta trešo daļu*

1. Noteikumi nosaka:
	1. energoefektivitātes nodevas apmēru;
	2. energoefektivitātes nodevas aprēķināšanas, piemērošanas, kontroles un maksāšanas kārtību.

2. Energoefektivitātes nodevas likme ir 7 procenti no iepriekšējā gadā patērētās elektroenerģijas izmaksām. Minētās izmaksas aprēķina attiecīgajā gadā patērētās megavatstundas sareizinot ar Eurostat publicēto vidējo 1.pusgada un 2.pusgada elektroenerģijas cenu rūpniecībā Latvijā par iepriekšējo gadu (euro/MWh).

3. Energoefektivitātes nodevu maksā lielais elektroenerģijas patērētājs:

3.1. kas, pamatojoties uz kārtējā gada elektroenerģijas patēriņu, atbilst Energoefektivitātes likumā noteiktajai lielā elektroenerģijas patērētāja definīcijai, un gada laikā nav veicis pirmo energoauditu un pēc tam nav veicis regulāro energoauditu reizi četros gados vai ieviesis un uzturējis sertificētu energopārvaldības sistēmu vai līdz 2018.gada 1.aprīlim nav papildinājis ieviestu esošu vides pārvaldības sistēmu atbilstoši normatīvajiem aktiem uzņēmumu energoaudita jomā.

3.2. kas, pamatojoties uz kārtējā gada elektroenerģijas patēriņu, atbilst Energoefektivitātes likumā noteiktajai lielā elektroenerģijas patērētāja definīcijai un vienlaikus atbilst Energoefektivitātes likumā noteiktā lielā uzņēmuma kritērijiem, un:

3.2.1. nav veicis pirmo energoauditu un pēc tam nav veicis regulāro energoauditu reizi četros gados vai nav ieviesis un uzturējis sertificētu energopārvaldības sistēmu, vai nav papildinājis vides pārvaldības sistēmu atbilstoši normatīvajiem aktiem uzņēmumu energoaudita jomā;

3.2.2. nav paziņojis par sertificētas energopārvaldības sistēmas ieviešanu un tās pārsertifikāciju, vai vides pārvaldības sistēmas papildināšanu atbilstoši normatīvajiem aktiem uzņēmumu energoaudita jomā, vai energoaudita veikšanu;

3.2.3. nav paziņojis par plānotajiem energoefektivitātes pasākumiem un tajos plānoto enerģijas ietaupījumu atbilstoši energoefektivitātes monitoringa un piemērojamo energopārvaldības sistēmas standarta reglamentējošajiem normatīvajiem aktiem;

3.2.4. nav paziņojis par ieviestajiem energoefektivitātes pasākumiem un tajos iegūto enerģijas ietaupījumu atbilstoši energoefektivitātes monitoringa un piemērojamo energopārvaldības sistēmas standarta reglamentējošajiem normatīvajiem aktiem.

4. Lielais elektroenerģijas patērētājs sertificētajā energopārvaldības sistēmā vai energoauditā, vai papildinātajā vides pārvaldības sistēmā, var neietvert apakšlietotāju elektroenerģijas patēriņu, ko tas nevar ietekmēt, gadījumā, ja ir noslēgts elektroenerģijas tirdzniecības līgums vai telpu īres vai nomas līgums un apakšlietotājs norēķinās pēc kontroles mēraparāta rādījumiem.

5. Lielajam elektroenerģijas patērētājam jāiesniedz Ekonomikas ministrijai dokumentus (noslēgtos telpu īres vai nomas līgumus un rēķinus), kas pierāda, ka tas nodod elektroenerģiju apakšlietotājiem, kā arī pierāda katram apakšlietotājam nodoto elektroenerģijas apjomu attiecīgajā gadā.

6. Šo noteikumu 3.punktā noteiktajos gadījumos lielais elektroenerģijas patērētājs energoefektivitātes nodevu maksā reizi gadā līdz nākamā gada 1.maijam lēmumā par energoefektivitātes nodevas piemērošanu norādītajā apjomā, kas noteikts atbilstoši šo noteikumu 2.punktam. Ekonomikas ministrija lēmumu par energoefektivitātes nodevas piemērošanu lielajam uzņēmumam un lielajam elektroenerģijas patērētājam paziņo līdz attiecīgā gada 1.aprīlim.

7. Pirms lēmuma par energoefektivitātes nodevas piemērošanu pieņemšanas Ekonomikas ministrija nosūta lielajam elektroenerģijas patērētājam atgādinājumu, lūdzot 20 dienu laikā no atgādinājuma saņemšanas dienas atbilstoši energoefektivitātes monitoringa un piemērojamo energopārvaldības sistēmas standarta reglamentējošajiem normatīvajiem aktiem iesniegt informāciju, kas apliecina 3.punktā minēto pienākumu izpildi.

8. Ekonomikas ministrija, pieņemot lēmumu par energoefektivitātes nodevas piemērošanu, lielā elektroenerģijas patērētāja patērētās elektroenerģijas apjoma noteikšanā ņem vērā tās rīcībā esošo informāciju par konkrētā lielā elektroenerģijas patērētāja elektroenerģijas patēriņu un šo noteikumu 5.punktā minētos dokumentus par elektroenerģijas piegādi apakšlietotājiem.

9. Energoefektivitātes nodevas maksājumu veic valsts pamatbudžeta ieņēmumu kontā ar tāda maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē.

10. Energoefektivitātes nodevu ieskaita valsts pamatbudžetā.

 11. Maksājuma uzdevumā lielais elektroenerģijas patērētājs norāda šādu informāciju:

 11.1. lielā elektroenerģijas patērētāja nosaukums un tā reģistrācijas numurs;

 11.2. lēmuma par energoefektivitātes nodevas piemērošanu, saskaņā ar kuru veikta energoefektivitātes nodevu samaksa, izdošanas numurs un datums;

 11.3. maksājuma apmērs.

 12. Ekonomikas ministrija:

 12.1. nodrošina, ka tiek kontrolēta energoefektivitātes nodevas samaksa noteiktajos termiņos;

 12.2. nodrošina, ka gadījumos, ja lielais elektroenerģijas patērētājs noteiktajā termiņā nav samaksājis energoefektivitātes nodevu, tam tiek aprēķināta nokavējuma nauda saskaņā ar likumu “Par nodokļiem un nodevām”;

 12.3. nodrošina ieņēmumu no energoefektivitātes nodevas pārskaitīšanu valsts energoefektivitātes fondā.

 13. Šo noteikumu 3.1.apakšpunktā minētajiem lielajiem elektroenerģijas patērētājiem energoefektivitātes nodevu aprēķina, sākot ar 2018.gada 1.maiju. Šo noteikumu 3.2.apakšpunktā noteiktajiem lielajiem elektroenerģijas patērētājiem energoefektivitātes nodevu aprēķina no 2017.gada 30.aprīļa.

 14. Energoefektivitātes nodevas piemērošanu 3.punktā minētajiem lielajiem elektroenerģijas patērētājiem uzsāk, pamatojoties uz to 2016.gada elektroenerģijas patēriņu, lai noteiktu atbilstību Energoefektivitātes likumā noteiktajai lielā elektroenerģijas patērētāja definīcijai.

Ministru prezidents M.Kučinskis

Ministru prezidenta biedrs,

ekonomikas ministrs A.Ašeradens

**Iesniedzējs:**

Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

07.12.2016 10:40

691

I.Grīnberga, 67013231

Ilze.Grinberga@em.gov.lv